**TEHNILINE KIRJELDUS**

Hankija: Valga Vallavalitsus (registrikood 77000507)

Objekti nimetus: **Valga valla jõulukaunistused hooajal 2022/2023**

**1. TERMINID**

Tehnilises kirjelduses on Valga Vallavalitsus nimetatud Hankijaks või **Tellijaks**.

Isikut, kellega käesoleva hanke tulemusena kavatsetakse sõlmida töövõtuleping, nimetatakse **Töövõtjaks**.

Käesoleva hanke **objektiks** on Valga valla jõulukaunistuste paigalduseelne kontroll (üle vaatamine, vajadusel parandustööd), paigaldamine, ühendamine ning mahavõtmine.

**2. HANKE EESMÄRK**

Hankija eesmärgiks on peatöövõtu korras tähtaegselt ja optimaalsete kuludega teostada Valga vallas valgusallikatega jõulukaunistuste paigaldamine, ühendamine elektrisüsteemi ja nende töötamise tagamine kogu hooaja vältel ning peale sesooni lõppemist seadmete demontaaž ning korrektne ladustamine etteantud kohta.

**2.1. Paigaldamine**

Valga valla jõulukaunistuste kujunduselementide ja valgustite koos tarvikutega (pikendusjuhtmed, adapterid, lisalülitid jm) töökorda seadmine, tähtaegselt paigaldamine ja lülitamine elektrisüsteemi.

**2.2. Teisaldamine**

Määratud tähtajaks jõulukaunistuste kujunduselementide ja valgustite välja lülitamine, lahti ühendamine, teisaldamine ning ladustamine.

**2.3. Hooldustööd**

Enne jõuluvalgustuse paigaldamist kontrollida paigaldatavate dekoratsioonide töökorda ja vajadusel välja vahetada mittetöötavad elemendid.

**4. TEOSTATAVATE TÖÖDE KIRJELDUS**

**4.1. Paigalduskohad ja lülitamine elektrisüsteemi:**

1. **Valga Keskväljakul jõulukuuse kaunistamine**

Valga linna jõulukuuse kaunistamine, mis asub Valga Keskväljakul. Paigaldada ja elektrisüsteemi ühendada 1 tk ladvakaunistus Northerh star 145, dekoratsioonid Starbrush 12 tk, valged tähekesed Emma 12 tk ja lambiahelad LED MEGA DECOLIGHT 16 tk.

1. **Valga linna Kesk tänav**

Valga linna Kesk tänavale dekoratsioonide Lumehelbeke 16 tk paigaldamine tänavavalgustuspostidele ja seadistamine elektrisüsteemi.

1. **Valga linna Keskväljak**

Valgustuskaunistuste SASHA KUUSEKESED 4 tk paigaldamine tänavavalgustuspostidele ja ühendamine elektrisüsteemi. Avaliku hoone (Riia tn 9a, Valga linn) ümber katuseräästa külge valguskardina LED Icelight 2 tk paigaldamine ja ühendamine elektrisüsteemi.

1. **Valga linna Vabaduse tänav**

Valga linnas Vabaduse tänavale postidekoratsioonide EDEN70 3D 16 tk paigaldamine ja ühendamine elektrisüsteemi. Uute Ribbon 450 tänavadekoratsioonide (70x450x50cm, s.valge) LED 3 tk paigaldamine koos kinnitustega Vabaduse tänava hoonetele, vajalik ka kahe elektri vahearvesti paigaldamine ja seadistamine.

1. **Valga linnas Raekoda**

Valga linnas Raekoja (Kesk tn 11, Valga linn) hoone katuseräästa külge ja fassaadile valguskardina LED Icelight 2 tk paigaldamine ja seadistamine elektrisüsteemi.

1. **Valga jaamahoone**

Valga linnas aadressil Jaama pst 12 asuva jaamahoone ukse kaare kohale ja torni piiretele värviliste lampide ahelate 2 tk (E-27 LED 230 1,1W, sinine, 50 lampi ja E-27 LED 230 1,1W, kollane, 50 lampi) paigaldamine ja ühendamine elektrisüsteemi. Värvivaliku kombinatsioon sinine-kollane.

1. **Hargla jõulupuu**

Valga vallas Hargla külakeskuses jõulupuu kaunistamine lambiahelatega ning nende ühendamine elektrisüsteemi.

1. **Tsirguliina jõulupuu**

Valga vallas Tsirguliina keskuses jõulupuu küljes juba olemasolevate lambiahelate LED MEGA Decolight 230V IP44 10m ühendamine elektrisüsteemi ja hooaja lõppedes lahti ühendamine.

1. **Sooru jõulupuu**

Valga vallas Sooru külas jõulupuu küljes juba olemasolevate lambiahelate LED Sunlight decolight 230 ja peale hooaja lõppu lahti ühendamine süsteemist.

1. **Õru aleviku jõulukaunistused**

Valga vallas Õru aleviku keskuses jõulupuu küljes juba olemasolevate jõuluvalgustite lambiahelate ja postidekoratsioonide Liblikas ühendamine elektrisüsteemi ja peale hooaja lõppu lahti ühendamine.

**4.2. Tööde mahtu kuulub:**

* Kõik valgusallikate elemendid tuleb enne paika panemist üle kontrollida ning vajadusel vahetada välja mittetöötavad seadmed ja lülid.
* Elektrisüsteemiga ühendamiseks on tarvis monteerida ja seadistada kõik vajalikud osad, et saavutada töötavad jõulukaunistused.
* Hooaja lõppedes kõik kaunistused lahti ühendada elektrisüsteemist, eemaldada objektilt ja ladustada tellija poolt ettenäidatud ruumidesse.

**5. ÜLDINE**

Jõuluvalgustid, vajalikud tarvikud (adapterid, pikendusjuhtmed jm) on hoiul Valga Vallavalitsuse kaarhallis Metsa tn 23. Olemasoleva jõuluvalgustuse inventari annab üle Valga valla haljastusspetsialist (Pille Zimmer, tel 5333 5980). Jõuluvalgustuse ühendamist tänavavalgustusvõrku juhendab Valga Vesi AS käidukorraldaja.

**6. TÖÖDE TÄHTAJAD**

Jõulukaunistused peavad olema töökorras hiljemalt 25. novembriks 2022. Lülitada välja või teisaldada 01. veebruariks 2023.

**7. TINGIMUSED, MIDA TULEB PAKKUMUSE TEGEMISEL JA TÖÖDE TEOSTAMISEL ARVESTADA**

**7.1.** Kõikide nimekirjas kirjeldatud kaunistuste korrasoleku kontroll, paigaldamine ja sisselülitamine tuleb teostada esimeseks advendiks.

**7.2.** Pakkumine tuleb esitada selliselt, et arvestatakse kõigi vajalike töödega, mis on vajalikud tellija lõppeesmärgi saavutamiseks.

**7.3.** Pakkumuses tuleb arvestada nende tööde teostamisega, mis ei ole hankedokumentides otseselt kirjeldatud, kuid tulenevad objekti tegelikust olukorrast ja seisundist, kehtivatest õigusaktidest, tehnilistest normidest, standarditest ja vastavate ametkondade nõuetest. Täiendavalt tööde eest ei tasustata.

**7.4.** Mitmeti tõlgendatavate lahenduste/formuleeringute/tööde suhtes, kui nende kohta ei ole esitatud hankemenetluse ajal täpsustavaid küsimusi, loetakse hankelepingu täitmise ajal prioriteetseks Hankija tõlgendus.

**7.5.** Enne pakkumise esitamist on soovituslik tutvuda olukorraga kohapeal.

**7.6.** Hankija jätab endale õiguse tellida töid osaliselt ja pidada läbirääkimisi tingimuste osas.

**7.7.** Tööde teostamisel tuleb lähtuda hankedokumentidest kui tervikust. Tööde teostamisel tuleb järgida kõiki kehtivaid õigusakte ja head ehitustava, standardeid, tehnilisi norme ja kvaliteedinõudeid.

**7.8.** Eduka hinnapakkumise valikul arvestab hankija ainult hinnakriteeriumit. Edukaks tunnistatakse madalaima hinnaga hinnapakkumine.

**7.9.** Lõpphind peab sisaldama hinda koos käibemaksuga.

**7.10.** Hankijal on õigus kõik pakkumused tagasi lükata, kui need ületavad hankija rahalised võimalused.

**7.11. Hinnapakkumiste esitamise tähtaeg on 8. november 2022 kell 12.00.**

Küsimuste või täpsustuste korral jõulukaunistuste kohta võtke palun ühendust (kontaktisik) Pille Zimmeriga, tel 5333 5980, pille.zimmer@valga.ee.